АҞӘА, ԥхынгәы 26 – Sputnik, Бадри Есиава. Акондиционер ииашамкәа ухы иаурхәар еиуеиԥшым ачымазарақәа арҿиар ауеит: ОРВИ, абронхит, ангина "алегионерцәа рчымазара" уҳәа иреиԥшу. Аиҳаракгьы зусурҭа уадақәа хәлаанӡа ирдәылымҵуа ауаа рзы ҳәа еиҭалҳәоит Гәдоуҭатәи араионтә хәышәтәырҭа аҳақьым-атерапевт Наталиа Лакербаиа.
Абактериа легионелла акырџьара ишуԥылогьы XX ашәышықәса аҟынӡа аӡбахәк рыздырамызт. 1976 шықәса рзы Филадельфиатәи асасааирҭақәа руак аҟны акондиционер ауаажәларратә еиҿкаара "Американски легион" аконгресс алахәылацәа 240-ҩык ррыԥҳақәа рҟны авирус арҿиеит. Урҭ рҟынтәи 34-ҩык рыԥсҭазаара иалҵит мышқәак рыҩныҵҟала.
Аԥснытәи аԥхын ахгара уадаҩуп аха акондиционер ииашаны ухы иаурхәозар шәарҭара алам ҳәа азылыԥхьаӡоит аҳақьым.
Аԥхынразы акондиционер иахҟьаны ахәышәтәырҭахь ауаа рацәа шнанамгогьы усгьы инеиуа ыҟоуп.